<classify> Mwandishi wetu -Dar es salaam MKURUGENZI Mkuu mstaafu wa Usalama wa Taifa TISS, Apson Mwangonda75, amefariki dunia nchini Afrika Kusini alikokuwa akitibiwa. Akithibitisha kutokea kwa msiba huo, mtoto mkubwa wa marehemu, ThomasMwangonda, alisema baba yao alipatwa na mauti jana majira ya saa 5 asubuhi. Ni kweli mzee ametutoka na inaumiza kupoteza mzazi, ilikuwa kwenyesaa tano asubuhi wakati wadogo zangu wanamsindikiza mama kwenda Airportwakapigiwa simu kuwa warudi haraka hospitali. Na walipofika walikuta tayarimzee amefariki. Kwa sasa msiba upo nyumbani Mbezi Beach, ila kesho ndio tutajuautaratibu wa namna ya kuuleta mwili wa mzee hapa nyumbani kwa taratibu zamazishi, alisema. Thomas ambaye pia ni Mkuu wa Wilaya ya Mwanga mkoani Kilimanjaro,alisema kuwa wakati wa uhai wake, baba yao aliwahi kufanya kazi katika maeneombalimbali nchini. Mwenyewe baba huwa nakaa naye ambapo hupata nafasi ya kunihadithiamaeneo kadhaa ambayo alifanya kazi. Nakumbuka aliniambia kuwa aliwahi kufanya kaziShirika la Mafuta la wakati huo la TP, pia alikuwa JKT katika kambi ya Kaboyamkoani Kagera na baada ya hapo alikuwa mkuu wa kambi ya JKT Mgulani ambako hapondipo jicho la Serikali lilimuona zaidi na kumpa kazi nyingine hadi anastaafu,alisema. Septemba 5, mwaka huu Rais Dk. John Magufuli alimjulia haliMwangonda, ambaye alikuwa akipatiwa matibabu hospitali Dar es Salaam. Hata hivyo hali ya mzee Apson ilibadilika na familia kwa kushirikianana Serikali iliamua apatiwe matibabu nchini Afrika Kusini kutokana na maradhiyaliyokuwa yakimsumbua. ALIPOKUTANA NA MAGUFULI Desemba 6, 2018 Rais Magufuli alikutana na kufanya mazungumzo na Apson,Ikulu Dar es Salaam. Baada ya mazungumzo hayo Apson alimshukuru Rais Magufuli kwa kukubaliombi lake la kumuona. Pia alipongeza uongozi wa Rais Magufuli kwa kuchochea kasi ya maendeleo,hususani katika utekelezaji wa miradi mikubwa ya maendeleo. Apson aliitaja baadhi ya miradi mikubwa ya maendeleo kuwa ni mradi wauzalishaji wa umeme wa Julius Nyerere katika Mto Rufiji, ujenzi wa madaraja nabarabara ambazo licha ya kurahisisha usafiri zitasaidia kuondoa msongamano wamagari katika Jiji la Dar es Salaam. Mabadiliko ni makubwa sana ambayo yametokea, kuna miradi mikubwamingi inafanyika sasa hivi, kwa hiyo mabadiliko ni makubwa kusema kweli na yotehayo ni kwa manufaa ya nchi. Kwa hiyo ninachoweza kusema amefanya kazi kubwakwa maendeleo ya nchi, hiyo ndiyo iliyokuwa kauli ya Apson hadharani katikamkutano wake na Rais Magufuli Alistaafu Agosti 21, mwaka 2006 kwa mujibu wa sheria na nafasi yakealiteuliwa Rashid Othman, ambaye naye alistaafu rasmi Agosti 19, mwaka 2016. Apson ni Mkurugenzi Mkuu wa nne wa Usalama wa Taifa kushika nafasihiyo kwa muda mrefu akiwa amekaa kwa miaka kumi 1995-2005. Hadi sasa anayeshikilia rekodi ya kukaa katika nafasi hiyo muda mrefuzaidi ni Emilio Mzena aliyetumikia miaka 15 kutoka mwaka 1961 hadi 1975. Wa pili ni Luteni Jenerali Imrani Kombe aliyekaa miaka 12 kutokamwaka 1983 hadi 1995 na wa tatu ni Othman Rashid aliyekaa miaka 11 kutoka mwaka2005 hadi 2016. WALIOWAHIKUONGOZA USALAMA Kwa miaka kadhaa idara hiyo iliongozwa na vigogo waliobobea katikamasuala la ulinzi na usalama, wakiwamo Mzena, Lawrance Gama na Hans Kitine ambayealipoondoka nafasi hiyo ilikamatwa na Waziri wa Katiba na Sheria, Dk. AugustineMahiga. Mbali na hao, nafasi hiyo ilishikiliwa pia na Kombe, Mwangonda naOthman.  <topic>: KITAIFA 